Namanganda 400 dollar pora olgan bank xodimi ushlandi — video

Namangan shahri Davlatobod tumanida fuqarodan 500 dollar talab qilgan bank xodimi qo'lga olindi. Bu haqda viloyat Ichki ishlar boshqarmasi axborot xizmati “Bugun.uz”ga xabar berdi.
Ma'lum bo'lishicha, xodim fuqarodan kredit olib berishda yordamlashishi evaziga 800 dollar talab qilgan. Ayol so'ralgan puldan 400 dollar bergan. Shundan so'ng bank tomonidan 259 million so'm kredit ajratilgan.
Aniqlanishicha, bank xodimi kredit uchun kafil topib bergani evaziga 500 dollar so'ragan. 3 mart kuni viloyat IIB va Iqtisodiy jinoyatlarga qarshi kurashish departamenti tomoidan tezkor tadbir o'tkazilgan, unda xodim qo'lga olingan.
Hozirda IIB tergov bo'limi tomonidan mazkur holat yuzasidan jinoyat ishi qo'zg'atilib, tergov harakatlari olib borilmoqda.

Avvalroq Navoiyda xalq banki xodimi 102 million so'mni o'zlashtirib yuborgani haqida xabar berilgnadi.